Psalms 85 - Heilige Bybel [Afrikaanse Bybel 1933/1953]
U het, o HERE, 'n welbehae gehad in u land; die lot van Jakob het U verander.
U het die ongeregtigheid van u volk weggeneem, al hulle sonde bedek. Sela.
U het al u grimmigheid teruggetrek, U het U van die gloed van u toorn afgewend.
Herstel ons, o God van ons heil, en maak tot niet u grimmigheid teen ons!
Sal U vir ewig teen ons toornig wees, u toorn laat duur van geslag tot geslag?
Sal U ons nie weer lewend maak, sodat u volk in U bly kan wees nie?
Laat ons u goedertierenheid sien, o HERE, en gee ons u heil!
Gewis, sy heil is naby die wat Hom vrees, sodat heerlikheid in ons land kan woon.
Trou spruit uit die aarde en geregtigheid kyk uit die hemel neer.
Ook gee die HERE die goeie, en ons land lewer sy opbrings. [ (Psalms 85:14) Geregtigheid gaan voor Hom uit, en dit let op die weg van sy voetstappe. ]